Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: — a helyi önkormányzatokról szóló 1990. évi LXV. törvény
Paragraph Index: 1043

— a helyi önkormányzatokról szóló 1990. évi LXV. törvény (a továbbiakban: Ötv.) 99. § (2) bekezdés a) pontja alapján indítvánnyal fordult az Alkotmánybírósághoz. Indítványában a Kaposvár Megyei Jogú Város Közgyűlése által a menetrendszerű helyi autóbusz-közlekedés díjáról, valamint az iskolák és tanintézetek által rendelt helyi autóbusz-különjáratok díjáról alkotott 7/1991. (IV. 9.) számú önkormányzati rendeletnek (a továbbiakban: Kr.), a 18/1997. (V. 15.) számú önkormányzati rendelettel megállapított 11. §-a törvényességének felülvizsgálatát kezdeményezte. A Kr. vitatott rendelkezése szabálysértéssé minősíti és 10 000 Ft-ig terjedő pénzbírsággal rendeli sújtani azoknak a magatartását, akik az autóbuszon jegy nélkül vagy érvénytelen utazási igazolvánnyal utaznak és a kiszabott pótdíjat 8 napon belül nem fizetik meg. Indítványozó álláspontja szerint a közgyűlés e szabálysértési tényállás meghatározásával túllépte jogalkotó hatáskörének törvényi kereteit. Az indítvány kifejti, hogy a közlekedési vállalat és az utas között polgári jogviszony

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes